Ericu950/Stoicheia-meter-silver huggingface dataset:
ἔλαβες τὰ ἐπουράνια , δέχου καὶ τὰ ἐπίγεια , λάμβανε τὰ πάντα εἰς τὸ διπλάσιον .
ἐνταῦθα μάθε , πᾶς Χριστιανός , τὴν σὴν ἐλπίδα , τὴν ὑπεροχὴν τῆς σῆς ἐπαγγελίας .
τῷ Ἰὼβ μὲν γὰρ διπλασίονα ἐπαγγέλλεται καὶ διπλάσια δίδωσιν , Ὃς ἀφῆκε πατέρα ἢ μητέρα ἢ ἀδελφὰς ἕνεκεν ἐμοῦ , ἑκατονταπλασίονα λήψεται καὶ ζωὴν αἰώνιον κληρονομήσει .
ἀλλ ἐκεῖνο πρόσεχε ἀκριβῶς , ὅπως τὸν μὲν φίλον ἰδίᾳ διορθοῦται , τοὺς δὲ φίλους τοῦ Ἰὼβ ἐλέγχει παρρησίᾳ .
ἵνα τί οὐκ ἐλαλήσατε ὀρθὰ κατὰ τοῦ θεράποντός μου Ἰώβ ;
ἀλλ  , ὦ δικαιοκρίτα , ὑπὲρ σοῦ τὸν λόγον ἐθέμεθα , τὴν σὴν δικαιοσύνην ἐκηρύξαμεν , κατεψηφισάμεθα ἀνθρώπου , τὴν δὲ σὴν δικαιοσύνην ἀθώαν ἐδείξαμεν .
ἐνταῦθα οὖν πρόσεχε τῇ δικαιοκρισίᾳ τοῦ θεοῦ .
Εἰ γὰρ τὸν ὑπὲρ αὐτοῦ λέγοντα κατὰ τοῦ δικαίου οὐ δέχεται , τοὺς κατὰ τοῦ δικαίου λέγοντας παρὰ τὸ δίκαιον δέξεται ;
καὶ νῦν , εἰ μὴ διὰ τὸν δοῦλόν μου Ἰώβ , ἀπώλεσα ἂν ὑμᾶς 0 .
ὁμοῦ οὖν καὶ ἐλέγχει καὶ διασώζει ·
σώζει μὲν διὰ τὸ μηδὲν πονηρὸν κατὰ τοῦ θεοῦ λέγειν , ἐλέγχει δὲ τὸν δίκαιον τὴν ἀκεραιότητα ἐπανορθούμενος ·
καὶ τιμᾷ μὲν τοὺς φίλους δι ἐκεῖνον , τιμᾷ δὲ τὸν δίκαιον διὰ τὴν ἄθλησιν καὶ δίδωσιν αὐτῷ διπλάσιον καὶ ἀπὸ σκότους αὐτοῦ τὸ φῶς ἔλαμψε καὶ τότε καὶ νῦν .
ἓν δ ἔτι εἰρηκότες δείξωμεν τὴν ὑπεροχήν .
ἔλαβε τὰ πρόβατα εἰς τὸ διπλάσιον , βόας , καμήλους , ὄνους εἰς τὸ διπλάσιον , τὰ δὲ τέκνα ἀπολέσας δέκα , εἴκοσιν οὐκ ἔλαβεν .
ἐνταῦθα ζητητέον , πῶς τὰ κτήνη μὲν εἰς τὸ διπλάσιον , τὰ δὲ τέκνα εἰς τὸ ἁπλοῦν 0 1 .
ἐπειδὴ τὰ κτήνη μὲν καὶ τὰ κτήματα ἀπολλύμενα τέλειον ἀπώλοντο , ἄνθρωπος δὲ ἀποθανὼν εἰς ζωὴν διαφυλάττεται καὶ εἰς ἀνάστασιν ἐγείρεται .
Οὐ δίδωσιν αὐτῷ εἰς τὸ διπλάσιον τὰ τέκνα , ἵνα μὴ ἐκκόψῃ τὴν ἐλπίδα τῶν ἀπελθόντων , ἀλλὰ ἵνα δείξῃ αὐτῷ , ὅτι κ ἀκεῖνοι , εἰ καὶ προηρπάγησαν , ἀλλὰ ζῶσι .
Κ ἀκεῖνοι μὲν πάντες χορηγοῦνται αὐτῷ ·
οὐ δίδωσι δὲ αὐτῷ πλὴν δέκα , ἵνα εὑρεθῇ Ἰὼβ οὐκ ἀπὸ ζωῆς εἰς θάνατον , ἀλλ ἀπ  οἴκου εἰς οἶκον μεταβαίνων .
δέκα γὰρ αὐτὸν τελέσαντα τὸν βίον μέχρι τάφου προέπεμψαν , δέκα πάλιν αὐτὸν ἐν τῇ τῆς ἀναστάσεως ἡμέρᾳ ἀπὸ τοῦ τάφου εἰς βασιλείαν παραδέξονται καὶ τῶν ἀπορρήτων ἐκείνων καὶ αἰωνίων ἀγαθῶν ἀπολαύσουσιν ὁμοθυμαδόν ·
ὧν γένοιτο πάντας ἡμᾶς καταξιωθῆναι , χάριτι καὶ φιλανθρωπίᾳ τοῦ κυρίου ἡμῶν Ἰησοῦ Χριστοῦ , ᾧ ἡ δόξα καὶ τὸ κράτος , νῦν καὶ ἀεὶ καὶ εἰς τοὺς αἰῶνας 0 .
καινὸν ὡς ἀληθῶς καὶ μέγιστον εὐσεβείας θέατρον ἡ τῶν τριῶν παίδων συνεστήσατο χορεία , ἐν Βαβυλῶνι μὲν τὸν ἀγῶνα τὸν καλὸν ἠγωνισμένη , κατὰ πᾶσαν δὲ τὴν οἰκουμένην συγκροτοῦσα τὸ θαῦμα τοῦ μαρτυρίου .
Οὐ γὰρ περιγράφεται τόπῳ ἡ τῶν ἁγίων δόξα , οὐ δὲ περιορίζεται χρόνοις ἡ τῶν δικαίων μνήμη ·
ὅθεν εἰ καὶ ἐν τοῖς παλαιοτάτοις χρόνοις ἐτελειώθη τὸ μαρτύριον , ἀλλ εἰς πάντα τὸν αἰῶνα τῆς ὑπομονῆς ᾄδεται τὸ στρατήγημα .
Οἴδαμεν διὰ τῶν ἀναγνωσμάτων τὰ πράγματα , οἴδαμεν διὰ τῆς μνήμης τὴν ἱστορίαν , οἴδαμεν ὡς ἐν εἰκόνι τῷ λόγῳ καὶ τοῦ τυράννου τὴν παρανομίαν , καὶ τῶν ἁγίων τὴν ὁμολογίαν , καὶ φλεγομένην μὲν τῷ πυρὶ τὴν κάμινον , ἀντιλάμπουσαν δὲ τῷ θυμῷ τοῦ τυράννου , καὶ τῇ ἀπειλῇ τοῦ πυρὸς ἄσβεστον τὴν τῶν μαρτύρων ὁμολογίαν ἐπιδεικνυμένην 0 1 ·
μᾶλλον δὲ τί τὸ κωλῦον ἄνωθεν ἀναλαβόντας τῶν θεοφιλῶν ὡς ἀληθῶς καὶ τρισμακαρίων τοὺς ἀγῶνας εἰπεῖν 0 ;
ναβουχοδονόσορ ὁ βασιλεύς , μᾶλλον δὲ ὁ τύραννος  τοῦτο γὰρ οἰκεῖον ὄνομα τῷ παρανόμῳ  , ἐκράτει μὲν τῆς Βαβυλωνίας 0 ·
ἦν δὲ καὶ τῇ ψυχῇ βάρβαρος καὶ τὸν τρόπον ἀνήμερος .
Οὗτος ἀδικίᾳ πολλῇ καὶ πλούτῳ καὶ ἀσεβείᾳ μεθύων ἠγνόησε μὲν τὴν ἑαυτοῦ φύσιν , καὶ οὐ δὲ ἄνθρωπον ἑαυτὸν ὑπονοήσας , ὡς θεὸς προσκυνεῖσθαι προσεδόκησεν .
ἔθρεψαν δὲ αὐτῷ τὴν ὑπέρογκον ἀλαζονείαν ἥ τε σύντροφος αὐτοῦ μανία καὶ ἡ τοῦ θεοῦ μακροθυμία , φέρουσα μὲν ἀνεξικάκως τοὺς ἀσεβοῦντας , συγχωροῦσα δὲ πάντα γενέσθαι πρὸς γυμνασίαν τῶν εὐσεβούντων .
ἐποίησε δὲ ὁ παράνομος εἰκόνα χρυσῆν , τουτ έστιν ἀνδριάντα χρυσοῦν , καὶ τοὺς κατ εἰκόνα θεοῦ γενομένους προσκυνεῖν ἠνάγκαζεν ἣν ἐποίησεν εἰκόνα .
πολλῇ δὲ τῇ φιλοτιμίᾳ χρησάμενος , ὕψος μὲν αὐτῇ δίδωσι πηχῶν ἑξήκοντα , εὖρος δὲ πηχῶν ἕξ 0 ·
εὐάρμοστον δὲ καὶ εὔρυθμον τὸ ἄγαλμα κατασκευάζει , ἵνα ἢ τῷ μεγέθει ἢ τῷ κάλλει τῆς συνθέσεως ἐκνικήσῃ τὸ ψεῦδος , βιασάμενον τὴν ἀλήθειαν .
ἔστιλβε μὲν οὖν ἡ τέχνη , ἔλαμπεν ὁ χρυσός , ὁ κῆρυξ ἐβόα , ὁ τύραννος ἠπείλει , ἡ κάμινος ἐφλέγετο , καὶ πρὸς τούτοις πᾶσι τὰ λεγόμενα τῆς μουσικῆς ὄργανα τοὺς ἄφρονας δεινῶς εἰς ἀθείαν ἐξεβάκχευε , καὶ ὅλως πάντων ἔκλεπτε τῶν ὁρώντων τὴν ἔννοιαν ἡ φαντασία τῶν ὁρωμένων .
ἀλλ οὐκ ἔμελλε καὶ τῶν ἁγίων ἐπικρατέστερον εἶναι τὸ τῆς ἀσεβείας πρόσταγμα ·
πάντων δέ , ὡς εἰπεῖν , ὥσπερ ὑπό τινος χειμάρρου τοῦ σφοδροῦ τῆς ἀπάτης ῥεύματος εἰς τὸν τῆς εἰδωλολατρείας κρημνὸν κατασυρομένων , οἱ τρεῖς οὗτοι καὶ καλοὶ νεανίαι ὥσπερ ἐπί τινα πέτραν τὴν εὐσέβειαν πιστῶς ἑαυτοὺς ἐπερείσαντες , οὐχ ὑπεσύρησαν τῷ ῥεύματι τῆς ἀδικίας 0 .
ἔπρεπε γὰρ λέγειν αὐτοῖς ·
Εἰ μὴ ὅτι κύριος ἦν ἐν ἡμῖν , ἄρα ζῶντας ἂν κατέπιον ἡμᾶς 0 .
ἐν τῷ ὀργισθῆναι τὸν θυμὸν αὐτῶν ἐφ ἡμᾶς , ἄρα τὸ ὕδωρ ἂν κατεπόντισεν ἡμᾶς .
χείμαρρον διῆλθεν ἡ ψυχὴ ἡμῶν ·
ἄρα διῆλθεν ἡ ψυχὴ ἡμῶν τὸ ὕδωρ τὸ ἀνυπόστατον .
ἀλλ οὔ τε τῷ ῥεύματι κατεποντίσθησαν , οὔ τε τοῖς βρόχοις ἑάλωσαν , ἀλλὰ καλῶς δραμόντες εἰς εὐσέβειαν , καὶ ὑψηλῷ τῷ πτερῷ τῆς πίστεως κεχρημένοι διεσώζοντο , κατὰ τὸν παροιμιαστήν ·
ὥσπερ δορκὰς ἐκ βρόχων , καὶ ὥσπερ ὄρνεον ἐκ παγίδος . 0 1 2 .
καὶ μονονουχὶ τὰ τοῦ διαβόλου δίκτυα κατὰ πάσης ἡπλωμένα τῆς ἀνθρωπότητος ὁρῶντες , τὴν εὐσεβῆ φωνὴν ἐδευτέρουν κατὰ τοῦ ὑμνογράφου λέγοντες ·
πεσοῦνται ἐν ἀμφιβλήστρῳ αὐτῶν οἱ ἁμαρτωλοί .
καὶ οὐκ ἀπέβλεψαν εἰς τὴν ἑαυτῶν βραχύτητα οἱ τρεῖς αἰχμάλωτοι , καὶ ὑπὸ τοσούτων ἐλαυνόμενοι , ἀλλ ᾔδεισαν ἀκριβῶς , ὅτι καὶ ὁ βραχύτατος τῆς εὐσεβείας σπινθὴρ ἱκανός ἐστιν ἅπασαν τὴν ἀσέβειαν καταφλέξαι καὶ ἀφανίσαι .
διὰ τοῦτο καίτοι τρεῖς ὄντες ἀλλήλοις ἐστερεοῦντο καὶ συνεσφίγγοντο .
ἤιδεισαν γάρ , ὅτι στενὴ καὶ τεθλιμμένη ἡ ὁδὸς ἡ ἀπάγουσα εἰς τὴν ζωήν , καὶ ὀλίγοι εἰσὶν οἱ εὑρίσκοντες αὐτήν 0 .
ἐμέμνηντο τοῦ πατριάρχου Ἀβραάμ , ὅτι μόνος ὢν ἐν πάσῃ τῇ γῇ προσκυνητὴς τοῦ θεοῦ , οὐκ ἠκολούθησε τῷ πλήθει τῶν ἀσεβούντων , ἀλλὰ νόμος ἦν αὐτῷ εὐσεβείας καὶ δικαιοσύνης ἔπαθλον ·
ὅθεν εἰκότως ἐξ αὐτοῦ τε οἷον ἔκ τινος ῥίζης ἀγαθῆς ἐβλάστησαν οὗτοι οἱ τῆς εὐσεβείας καρποί 0 .
ἐξ αὐτοῦ γὰρ καὶ πατριάρχαι , καὶ ὁ νομοθέτης Μωϋσῆς , καὶ οἱ προφῆται , καὶ πάντες οἱ θεολόγοι 0 1 ·
ἐξ αὐτοῦ δὲ προηγουμένως καὶ τὸ σωτήριον ἐκεῖνο καὶ ἀθάνατον τῆς δικαιοσύνης ἄνθος , ἡ τοῦ σωτῆρος ἐνανθρώπησις 0 ·
ἐξ ἐκείνης καὶ οἱ τρεῖς παῖδες οὗτοι οὐκ ἠρνήσαντο τὴν εὐγένειαν ·
ἐμέμνηντο καὶ τοῦ Λὼτ παροικοῦντος μὲν ἐν Σοδόμοις , μακρὰν δὲ τοῖς τρόποις ἀπῳκισμένου ·
ἐλάμβανον ἐν νῷ καὶ τὸν Ἰωσὴφ μόνον ἐν Αἰγύπτῳ σωφροσύνης ἀντιποιούμενον , καὶ εὐσεβείας ὄντα φροντιστήριον .
ὅθεν καὶ οὗτοι ἐν τοσαύταις μυριάσιν ἀπειλημμένοι τοὺς πολλοὺς μὲν ὁρῶντες ἐλογίζοντο ὅτι πλατεῖα καὶ εὐρύχωρος ἡ ὁδὸς ἡ ἀπάγουσα εἰς τὴν ἀπώλειαν , καὶ πολλοί εἰσιν οἱ εὑρίσκοντες αὐτήν 0 ·
πρὸς ἑαυτοὺς δὲ πάλιν βλέποντες καὶ τὴν κάμινον , ἐμέμνηντο καὶ τῆς σοφίας ὧδέ που λεγούσης , ὅτι ὥσπερ δοκιμάζεται ἐν καμίνῳ χρυσός , οὕτως ἐκλέγεται καρδίας ὁ θεός .
διὰ τοῦτο οὔ τε σάλπιγξ αὐτοὺς τὸ πολεμικὸν ἠχοῦσα μέλος ἐφόβησεν , οὔ τε λύρα τὰς ἀκοὰς θέλγουσα τοὺς τόνους τῆς εὐσεβείας διέλυσεν , οὔ τε μὴν ἡ λοιπὴ πᾶσα συμφωνία τῆς μουσικῆς τὴν καλὴν καὶ ἐναρμόνιον τῆς εὐσεβείας συμφωνίαν διέλυσεν , ἀλλ ἀντέστησαν τῇ καλῇ συμφωνίᾳ τὴν καλὴν ὁμολογίαν .
ὁ δὲ κακόφρων ἐκεῖνος καὶ δυσσεβὴς τύραννος , ὡς προηγγέλθησαν οἱ περὶ τὸν Ἀνανίαν ἀπειθοῦντες τῷ προστάγματι τῆς ἀνομίας , διαβολικῷ τύφῳ τὴν ψυχὴν πεπιεσμένος , καὶ αὐτήν , ὡς εἰπεῖν , τοῦ ἄρχοντος τῆς κακίας τὴν ὄψιν ἀναλαβών , προσκαλεσάμενος αὐτούς φησιν ·
Εἰ ἀληθῶς , Σιδράχ , Μισάχ , καὶ Ἀβδεναγώ , τοῖς θεοῖς μου οὐ λατρεύετε , καὶ τῇ εἰκόνι τῇ χρυσῇ ᾗ ἔστησα οὐ προσκυνεῖτε ;
ἐνόμισε σχῆμα εἶναι τὴν εὐσέβειαν , καὶ ἐρωτᾷ εἰ ἀληθῶς βασιλικοῖς προστάγμασιν ἀντιπίπτειν τολμῶσιν οἱ τὴν εὐσέβειαν ἐπαγγελλόμενοι ·
ἔμελλε δὲ παρ αὐτῆς τῆς πείρας διδάσκεσθαι , ὅτι οἱ τοῦ θεοῦ ἄνθρωποι οὐ μόνον τοῦ τυράννου τὰς ἀπειλὰς διαπτύουσιν , ἀλλὰ καὶ αὐτοῦ τοῦ πυρὸς τὴν ἀκμὴν τῇ δυνάμει τῆς εὐσεβείας καταπατήσουσι .
νῦν οὖν ὡς ἂν ἀκούσητε τῆς φωνῆς τῆς σάλπιγγος , σύριγγός τε καὶ κιθάρας , σαμβύκης τε καὶ ψαλτηρίου καὶ συμφωνίας , καὶ παντὸς γένους μουσικῶν , πίπτοντες προσκυνεῖτε τῇ εἰκόνι χρυσῇ , ᾗ ἔστησα .
καλῶς ἡρμήνευσε τὴν τῶν δαιμόνων προσκύνησιν , Πεσόντες προσκυνεῖτε .
ἀμήχανον τοὺς δαίμονας προσκυνοῦντας μὴ πεσεῖν μὲν εἰς ὄλεθρον , ἐκπεσεῖν δὲ τῆς ἀληθείας 0 .
ἐὰν δὲ μή , φησί , προσκυνήσητε , αὐτῇ τῇ ὥρᾳ ἐμβληθήσεσθε εἰς τὴν κάμινον τοῦ πυρὸς τὴν καιομένην .
πάντως εἰ κάμινός ἐστι , δῆλον ὅτι πῦρ ἐστιν 0 ·
εἰ δὲ πῦρ ἐστιν , δῆλον καὶ καιομένη 0 1 ·
ἀλλὰ μεγαλύνει καὶ πλατύνει τὴν ἀπειλήν , ἵνα κάμψῃ τὴν γνώμην τῆς εὐσεβείας ·
Αὐτῇ τῇ ὥρᾳ ἐμβληθήσεσθε εἰς τὴν κάμινον τοῦ πυρὸς τὴν καιομένην .
καὶ φορητὰ μὲν μέχρι τούτου τὰ τῆς ἀλαζονείας 0 .
ὅρα δὲ τί μετὰ ταῦτα προστίθησι ·
καὶ τίς ἐστι θεός , ὃς ἐξελεῖται ὑμᾶς ἐκ τῶν χειρῶν μου ;
ἄλλος οὗτος Φαραώ 0 ·
καὶ γὰρ ἐκεῖνος πρὸς τὸν Μωϋσῆν φησι ·
τίς ἐστι θεός , οὗ ἐπακούσομαι ;
Οὐκ οἶδα , φησὶν ὁ δυσσεβής , τὸν κύριον , καὶ τὸν λαὸν οὐκ ἐξαποστελῶ .
ὢ τῆς πολλῆς τῶν ἀνθρώπων ἀλαζονείας 0 ·
ὢ τῆς μεγάλης τοῦ θεοῦ μακροθυμίας 0 .
φθέγγεται ἄνθρωπος καὶ ἀνέχεται θεός ·
λαλεῖ ὁ πηλὸς καὶ μακροθυμεῖ ὁ πλαστουργός ·
φθέγγεται γλῶσσα σαρκίνη καὶ σπλαγχνίζεται ὁ τῶν ἀσωμάτων ἀγγέλων δεσπότης .
ὁ ποιῶν τοὺς ἀγγέλους αὐτοῦ πνεύματα , καὶ τοὺς λειτουργοὺς αὐτοῦ πυρὸς φλόγα 0 .
Εὔκαιρον ἐπὶ τούτου μνησθῆναι Τί ἀλαζονεύεται γῆ καὶ σποδός 0 ;
θέλεις θαυμάσαι θεοῦ μακροθυμίαν ;
ἐννόησον τὴν εἰς σὲ γενομένην ὕβριν ·
πῶς ἀφόρητός σοι εἶναι νενόμισται .
ὑβρίζεταί τις πολλάκις ὑπὸ οἰκέτου , καὶ εὐθέως τῆς ἐλευθερίας τὴν ὕβριν προβαλλόμενος , δίκην ἀπαιτεῖ τοῦ τολμήματος , ἀπαραιτήτῳ θανάτῳ κολάζων τὸν ὑβρίζοντα ·
ὑβρίζεται πάλιν τις ὑπὸ εὐτελοῦς καὶ ἰδιώτου , αὐτὸς ἐν ταῖς τοῦ κόσμου πολιτείαις ἐξεταζόμενος ·
καὶ εὐθέως ὑπὸ τῆς ὕβρεως δακνόμενος ἐπὶ τιμωρίαν σπεύδει , εἰς μὲν τὴν κοινὴν φύσιν καὶ τὸ πάντων ἰσότιμον οὐκ ἀφορῶν , εἰς δὲ τὴν περικειμένην ἀξίαν ἀποβλέπων , ἧς περιαιρεθείσης μίαν ἔστιν ἰδεῖν τὴν τοῦ γένους ἰσοτιμίαν , ὅτι πάντες ἐκ γῆς ἐπλάσθημεν καὶ εἰς γῆν διαλυόμεθα ·
μία δὲ ἡ ὁδὸς ἡ εἰς τὸν βίον , ἔξοδός τε ἴση 0 .
ἐκ πηλοῦ , φησί , διήρτησαι σύ , ὡς κ ἀγώ .
ἀλλ ὁ μὲν πηλὸς τοιαύτην ἀπαιτεῖ παρὰ τῶν ὁμοτίμων τὴν ὑπεροχήν ·
ὁ δὲ θεὸς πάντων ὑπερέχων καὶ φύσει καὶ νόμῳ , καὶ τοσοῦτον ἀνώτερος ὤν , ὅσον ὑψηλότερον δεῖ νοεῖν τὸν ποιητὴν τῶν ποιημάτων , βλασφημούμενος καὶ ἐξουθενούμενος παρὰ τῶν ἀγνωμόνων , οὐ παροξύνεται μέν ·
ἀπαθὴς γάρ 0 ·
τιμωρεῖται δὲ μικρὸν ὕστερον τοὺς ἐπιμένοντας τῇ ἀφροσύνῃ , διότι δικαστής ἐστιν ἀληθείας καὶ κριτὴς ἀδυσώπητος .
ἵνα μὴ ἀθρόως ἅπαντες οἱ ἁμαρτάνοντες ἐξολοθρεύωνται , ὑπερτίθεται τὴν τιμωρίαν , καὶ προσφέρει τὴν ἀνεξικακίαν , ἵνα ἐφελκύσηται πρὸς μετάνοιαν .
ἐτόλμησεν εἰπεῖν ἄνθρωπος σάρκα περικείμενος ·
τίς ἐστι θεός , ὃς ἐξελεῖται ὑμᾶς ἐκ τῶν χειρῶν μου ;
Οἱ δὲ τρισμακάριοι παῖδες τούτων ἀκούσαντες οὐκ ἐξανέστησαν ἐν τῇ βλασφημίᾳ ·
σύντροφοι γὰρ ἦσαν καὶ αὐτοὶ τῆς θεοῦ μακροθυμίας ·
ἀλλὰ πρὸς τὰ τῆς ἀπιστίας ῥήματα πίστεως φωνὴν ἀναλαβόντες ἀντεφθέγγοντο τῷ τυράννῳ , νόμῳ τὴν ἀνομίαν ἐκλύοντες , καὶ ἐλευθερίᾳ δικαιοσύνης τὴν ἀπειλὴν τῆς ἀδικίας ἐκνικῶντες ·
γνωστόν σοι ἔστω , βασιλεῦ , λέγοντες ὅτι τοῖς θεοῖς σου οὐ λατρεύομεν καὶ τῇ εἰκόνι τῇ χρυσῇ , ᾗ ἔστησας , οὐ προσκυνοῦμεν .
παῦσαι τῆς ἀνοίας , ἄνθρωπε ·
αἰδέσθητι τὴν ἐφύβριστον τῆς εἰκόνος προσκύνησιν .
Εἰ γὰρ σὺ τὴν εἰκόνα ἔστησας , πῶς προσκυνεῖς οἷς ἐποίησας ;
τίνες τίνων ὀφείλουσιν εἶναι δημιουργοί , ἄνθρωποι θεοῦ ἢ θεὸς ἀνθρώπων ;
Εἰ γὰρ ἀληθῶς θεοί , αὐτοῖς ἁρμόττει τὸ τῆς δημιουργίας ἀξίωμα 0 ·
ἀλλ ὅπερ πολλάκις ἔφθημεν εἰπόντες , εἰ τέχνη μὴ προσῆν τοῖς ἀνθρώποις , Ἕλληνες θεοὺς οὐκ ἂν εἶχον ·
μᾶλλον δὲ κ ἀκείνῳ προσχῶμεν , ὅτι εἴ τις αἴσθησις ἦν τοῖς εἰδώλοις , αὐτοῖς ἔπρεπε προσκυνεῖν τοὺς ἀνθρώπους τοὺς ἐργαζομένους αὐτά .
νόμος γὰρ φύσεως τὸ ποίημα προσκυνεῖν τὸν πεποιηκότα , οὐ τὸν δημιουργὸν ὑποκύπτειν τῇ ἑαυτοῦ δημιουργίᾳ 0 .
διὰ τοῦτο ἡμεῖς οἱ σύντροφοι τῆς εὐσεβείας θείῳ νόμῳ ἑπόμενοι τοῖς θεοῖς σου οὐ λατρεύομεν καὶ τῇ εἰκόνι τῇ χρυσῇ , ᾗ ἔστησας , οὐ προσκυνοῦμεν ·
ἀλλ ἔστιν ὁ θεὸς ἐν οὐρανῷ , ὃς ἐξελεῖται ἡμᾶς ἐκ τῶν χειρῶν σου .
Εἶτα ἵνα μὴ δόξωσιν ἢ τὸν θεὸν πειράζειν ἢ ἐλπίδι τοῦ ῥυσθήσεσθαι καταθαρρεῖν τοῦ πυρός , εὐθέως ἐπάγουσι 0 ·
καὶ ἐὰν μή , τουτέστι , κ ἂν μὴ ῥύσηται , ἀλλὰ συγχωρήσῃ κατακαῦσαι τὰ σώματα ἡμῶν τῷ πυρί , οὐ δὲ οὕτως ἀφιστάμεθα τῆς εὐσεβείας ·
οὐ γὰρ ἐπὶ μισθῷ θεοσεβοῦμεν , ἀλλ εὐγνωμόνως τὴν ἀλήθειαν ὁμολογοῦμεν .
ὡς δὲ ταύτης ἤκουσε τῆς πίστεως τὴν ἐπαγγελίαν , πυροῦται μᾶλλον ὁ τύραννος καὶ κελεύει τὴν κάμινον ἑπταπλασίως ἐξαφθῆναι ·
ἔδει γὰρ τὸ ἀργύριον τὸ δοκιμώτατον ἑπταπλασίως καθαρθῆναι ·
τὰ γὰρ λόγια κυρίου λόγια ἁγνά , ἀργύριον πεπυρωμένον δοκίμιον τῇ γῇ καὶ κεκαθαρισμένον ἑπταπλασίως 0 .
διὸ ἑπταπλασίως ἡ κάμινος ἐξεκαύθη , ἵνα ἑπταπλασίως οἱ ἅγιοι καθαρθῶσιν .
ὅτι δὲ ἀργύριον κέκληνται οἱ τοῦ θεοῦ ἄνθρωποι , μνημόνευε Ἄργυρος πεπυρωμένος γλῶσσα δικαίου ·
καὶ Ἀργύριον ἀποδεδοκιμασμένον καλέσατε αὐτούς , ὅτι ἀπεδοκίμασεν αὐτοὺς ὁ θεός .
Εἰ δὲ οἱ ἀτελεῖς ἀργύριον ἀδόκιμον , οἱ δὲ τετελειωμένοι δηλονότι ἀργύριόν εἰσι δοκιμώτατον 0 1 ·
ὅσον γὰρ ἡ κάμινος ἐξήπτετο , τοσοῦτον ὁ τοῦ μαρτυρίου πόθος ἐλαμπρύνετο .
Εἰσελθόντες γὰρ οἱ ἅγιοι τρεῖς οὗτοι παῖδες μετὰ πίστεως κατεπάτουν τὴν φλόγα , λεπτὸν ἀέρα καὶ ἔνδροσον ἐν αὐταῖς μέσαις ταῖς ἀκμαῖς τοῦ πυρὸς ἀναπνέοντες .
ὁ γὰρ πάντα ποιῶν καὶ μετασκευάζων ἤμβλυνε τοῦ πυρὸς τὴν θερμότητα , καὶ τὴν καυστικὴν αὐτοῦ ἐνέργειαν περιέκοψεν , ἐπαληθευούσης τῷ θαύματι τῆς ὑμνῳδίας ἐκείνης ·
φωνὴ κυρίου διακόπτοντος φλόγα πυρός 0 .
κεκοίμιστο μὲν τὸ πῦρ ἔνδον ἠρεμοῦν , οἱ δὲ ἅγιοι παῖδες ἐχόρευον , μονονουχὶ τῆς ἐπαγγελίας ἐκείνης ἀπολαύοντες , ἣν κ ἂν διαβαίνῃς φησὶ διὰ πυρός , μετὰ σοῦ εἰμι , καὶ φλὸξ οὐ κατακαύσει σε .
καὶ ἦν ἰδεῖν τὴν ἐπαγγελίαν δι ἔργων προχωροῦσαν .
Οὐ γὰρ ἥψατο τῶν μελῶν τῶν ἁγίων τὸ πῦρ ·
οὐκ ἔφλεξεν ὀφθαλμούς , τοὺς ὀρθῶς βλέποντας πρὸς εὐσέβειαν , καὶ διὰ τῆς εὐκοσμίας τῶν ὁρωμένων τὸν κοσμοποιὸν ἐπιγνόντας ·
οὐκ ἠδίκησεν ἀκοὰς τὰς θείου νόμου πεπληρωμένας ·
οὐ προσῆλθε τῷ στόματι οὐ δὲ τῶν χειλέων ἥψατο , τὰς ὑμνῳδοὺς αὐτῶν καὶ ὑμνογράφους γλώσσας δυσωπούμενον .
ἕκαστον τῶν ἁγίων μέλος εἶχε τὸ ἑαυτοῦ φυλακτήριον ·
αἱ χεῖρες τὴν τῶν εὐχῶν ἔκστασιν καὶ τὴν τῆς ἐλεημοσύνης μετάδοσιν 0 ·
τὰ στήθη τὴν ἐνοικοῦσαν αὐτοῖς δύναμιν τῆς εὐσεβείας 0 ·
κοιλία καὶ τὰ ὑπογάστρια μέλη τὴν τῆς σωφροσύνης ἄσκησιν 0 ·
οἱ πόδες τὸν τῆς ἀρετῆς δρόμον 0 .
καὶ τί δεῖ τὰ καθ ἕκαστον λέγοντα διατρίβειν ;
Οὐδὲ γὰρ τριχῶν κατετόλμησε τὸ πῦρ διὰ τὸ μᾶλλον αὐτὰς εὐσεβείᾳ κεκαλύφθαι τιάρας ·
ἐφείσατο δὲ ἄρα καὶ τῆς ἐσθῆτος διὰ τὴν τῶν ἁγίων εὐσχημοσύνην .
ἐπὶ τούτοις παρακελεύεται ὁ θεὸς τῶν Χαλδαίων ἐπιλαβέσθαι τὸ πῦρ καὶ ἵνα μὴ μαγείαν νομίσαντες ἀμαυροῦσθαι τοῦ πυρὸς τὴν ἐνέργειαν ἀμβλύνωσι τὴν δόξαν τῶν μαρτύρων καὶ συκοφαντήσωσι τὸ θαῦμα τῆς ἀληθείας , διὰ τοῦτο οἱ μὲν ἔνδον ἠρέμουν , τὸ δὲ πῦρ ἔξω τοὺς Χαλδαίους προσενέμετο , ἵνα ἀσφαλῶς πείσῃ τοὺς ὁρῶντας , ὅτι ἐπὶ τῶν ἁγίων οὐ τὴν ἑαυτοῦ φύσιν ἠγνόησεν , ἀλλὰ τὴν εὐσέβειαν ἐτίμησεν ·
ὥσπερ οἱ λέοντες ἐπὶ τοῦ λάκκου τὸν Δανιήλ 0 1 .
Οὕτως ἐντεῦθεν ἀγγελικὴν χορείαν ἀληθῶς συνεστήσαντο καὶ τὸν θεὸν ὕμνουν οἱ τρισμακάριοι παῖδες καὶ πᾶσαν τὴν κτίσιν , τήν τε ὑπερκόσμιον καὶ τὴν ἐν ὀφθαλμοῖς θεωρουμένην , εἰς ἕνα χορὸν ὑμνῳδίας συνήγαγον .
ἀναγκαῖον δὲ μη δ ἐκεῖνο παραλιπεῖν ἀνεξέταστον , τίνος ἕνεκεν μὴ πᾶσαν ὁμοίως ἐμήνυσαν τὴν κτίσιν , ἀλλὰ κατὰ μέρος ἐξέθεντο τὴν δημιουργίαν 0 .
ἤρκει γοῦν εἰπεῖν ὅσον εἰς ἀλήθειαν 0 ·
Εὐλογεῖτε , πάντα τὰ ἔργα κυρίου , τὸν θεόν .
ἀλλ ἐπειδὴ ἐν χώρᾳ τῶν ἀσεβῶν τὸ μέγα τοῦτο θέατρον τῆς εὐσεβείας συνεκροτεῖτο , ἔδει παιδευθῆναι τοὺς Βαβυλωνίους , τίνα μέν εἰσι τὰ ποιήματα , τίς δὲ ὁ ποιητὴς τῶν ἁπάντων 0 .
καὶ ἄρχονται μὲν ἀπὸ ἀγγέλων , καταλήγουσι δὲ εἰς ἀνθρώπους .
ἐνομίσθησαν ἄγγελοι θεοί ·
καὶ παρ Ἕλλησι μυθεύεται , ὅτι τούτους φησὶν οὓς προσκυνοῦμεν θεούς , ἄγγελοί εἰσι τοῦ μεγάλου θεοῦ .
ἵνα γὰρ παιδευθῶσιν οἱ ἄφρονες ὅτι οὐ τῶν προσκυνουμένων ἀλλὰ τῶν προσκυνούντων εἰσὶν οἱ ἄγγελοι , διὰ τοῦτο βοῶσιν ·
Εὐλογεῖτε , ἄγγελοι κυρίου , τὸν κύριον .
προσεκυνήθη ἥλιος καὶ σελήνη καὶ πᾶς ὁ τῶν ἀστέρων χορός .
διὰ τοῦτο καὶ τούτους παραλαμβάνουσιν εἰς τὴν τῶν ὕμνων προσκύνησιν .
Εὐλογεῖτε , φησίν , ἥλιος καὶ σελήνη ·
εὐλογεῖτε , ἄστρα τοῦ οὐρανοῦ , τὸν κύριον .
Εἶτα μετὰ ταῦτα 0 ·
πᾶς ὄμβρος καὶ δρόσος τὸν κύριον 0 .
τί οὖν βούλεται τὸ Πᾶς ὄμβρος καὶ δρόσος καὶ πάντα τὰ πνεύματα , καλὸν ἂν εἴη σκοπῆσαι .
γίνονται πολλάκις ἀνομβρίαι καὶ πνευμάτων βίαι ἄκαιροι ·
φιλοῦσι δὲ ἀεὶ οἱ τοῦ ψεύδους εὑρεταὶ καὶ τῇ ματαιότητι χαίροντες ὕλῃ τινὶ καὶ κακίᾳ ἀταξίας πάντα ἐπιγράφειν , οὐκ εἰδότες ὅτι οὐδὲν ἀδέσποτον , οὐ δὲ ματαίως γεγενημένον , ἀλλ ὅτι ταῦτα πάντα οἰκονομεῖ ὁ θεός , καὶ πρὸς παιδείαν ἀνθρώπων καὶ πρὸς ἀποφυγὴν ἀσεβείας 0 1 .
ἡ μὲν γὰρ εὐταξία τῶν ποιημάτων τὸν δημιουργὸν εἴωθε κηρύττειν , ἡ δὲ ἀταξία τὴν προσκύνησιν τῶν κτισμάτων ἀπαιτεῖ .
Εἰ γὰρ ἦν θεῖόν τι καὶ σεβάσμιον ὁ ὄμβρος , ἢ τὰ πνεύματα , οὐκ ἂν ἠτάκτουν ·
τὸ γὰρ θεῖον ἀταξίαν οὐκ ἐπιδέχεται .
διὰ τοῦτο λέγουσι ·
πᾶς ὄμβρος καὶ δρόσος καὶ πάντα τὰ πνεύματα τὸν κύριον 0 .
προσεκυνήθησαν καὶ ὄμβροι καὶ ἄνεμοι , οἱ μὲν ὡς τροφεῖς , οἱ δὲ ὡς γεωργοὶ τῆς γῆς τῶν καρπῶν 0 1 2 ·
προσεκυνήθη δὲ ἡ γῆ , καὶ οἱ ταύτης καρποὶ διαφόροις δαίμοσι προσεκληρώθησαν , τὴν μὲν ἄμπελον εἰπόντες δῶρον Διονύσου , τὴν δὲ ἐλαίαν τῆς Ἀθηνᾶς , καὶ ἄλλῳ ἄλλοι καρποί 0 .
καὶ τοῦτο ὁ αὐτὸς λόγος τῆς ἀληθείας ἀσφαλιζόμενός φησιν , Εὐλογεῖτε , πάντα τὰ φυόμενα ἐν τῇ γῇ , τὸν κύριον .
Αὐτὸς γάρ ἐστι πάντων τῶν φυέντων καὶ τῶν φυομένων δημιουργὸς καὶ δεσπότης .
Εἶτα μετὰ τοῦτο ὄρη καὶ βουνοί 0 .
ἆρ οὖν ἐκτός εἰσι τὰ ὄρη καὶ οἱ βουνοί ;
ἀλλ ἐπειδὴ ἐν τοῖς βουνοῖς τὰ τῶν δαιμόνων μιαρὰ κατεσκεύαστο κ ἀκεῖ τὰ ἀγάλματα προσεκυνεῖτο , διὰ τοῦτό φησιν ·
Εὐλογεῖτε , ὄρη καὶ βουνοί , τὸν κύριον .
ἀλλ ὅμως μνημονεύσας τῶν βουνῶν , μέμνηται καὶ τῶν πηγῶν καὶ ποταμῶν καὶ θαλάσσης .
καὶ γὰρ καὶ αὐταὶ ἐθεοποιήθησαν ·
καὶ Νύμφας ἐκάλεσαν τὰς πηγάς , Ποσειδῶνα τὴν θάλασσαν , Σειρῆνάς τινας καὶ Νηρηΐδας .
ὅτι δὲ καὶ ποταμοὶ προσεκυνήθησαν , μαρτυρεῖ τὰ ἐν Αἰγύπτῳ μέχρι τῆς δεῦρο ·
ἔθυον τῇ ἀναβάσει τοῦ Νείλου , οὐ θεὸν αὐτὸν ἐπὶ τῇ φύσει θαυμάζοντες , ἀλλ αὐτὸ τὸ ὕδωρ ὡς θεὸν θεραπεύοντες .
διὰ τοῦτο καὶ ποταμοὺς καὶ πηγὰς καὶ θάλασσαν εἰς τὴν ὑμνῳδίαν καλοῦσιν .
Εἶτα τὰ πετεινὰ τοῦ οὐρανοῦ καὶ τὰ κτήνη 0 ·
Οὐδὲ γὰρ ταῦτα θεοποιίας ἐκτός 0 .
καὶ γὰρ ἀετὸς προσεκυνεῖτο , καὶ ἱέραξ ·
καὶ τὰ θηρία καὶ τὰ κτήνη καὶ τῇ τῶν θεῶν προσηγορίᾳ τετιμήκασιν Αἰγύπτιοι ·
καὶ τοσοῦτον ἴσχυσεν ἡ πλάνη , ὅτι καὶ ἀπὸ τῶν προσκυνουμένων ζῴων καὶ τὰς πόλεις ὠνόμασαν ·
καὶ λέγεται παρ αὐτοῖς κυνῶν καὶ προβάτων καὶ λύκων καὶ λεόντων .
ἀλλὰ μετὰ ταῦτα πάντα παράγεται λοιπὸν τὸ ἀνθρώπινον γένος .
Εὐλογεῖτε , φησίν , υἱοὶ τῶν ἀνθρώπων , τὸν κύριον .
τελευταῖον τάσσεται τὸ ἀνθρώπινον γένος , οὐ κατὰ τὴν ἀξίαν , ἀλλὰ διὰ τὴν δημιουργίαν .
Εὐλογεῖτε , Ἰσραήλ , τὸν κύριον .
ὅπερ ἦν τῶν ἐπὶ τῆς γῆς ἀνθρώπων ἐξαίρετον γένος , τοῦτο τοίνυν παράγει καὶ τὸ τηνικαῦτα ἐν τῷ ἔθνει πολλὰς ἐκτίθεται διαφοράς καὶ παράγει τοὺς ἱερέας τοῦ κυρίου εἰς ἔλεγχον τῶν ἱερέων τῶν ψευδωνύμων θεῶν .
Εἶτά φησι ·
δοῦ λοι κυρίου 0 .
Εἶτα ἵνα μὴ δόξωσιν οἱ προελθόντες ταύτης τῆς χορείας ἀλλότριοι εἶναι , μετὰ τῶν ζώντων αὐτοὺς ἀριθμοῦσι παρὰ τῷ Θεῷ , λέγοντες ·
Εὐλογεῖτε , πνεύματα καὶ ψυχαὶ τῶν δικαίων , τὸν κύριον ·
εἶτα ὅσιοι καὶ ταπεινοὶ τῇ καρδίᾳ , τὸν κύριον 0 .
διὰ τί ὁσίων καὶ ταπεινῶν μέμνηται ;
ἵνα δείξῃ , ὅτι ὁ θεὸς ὑπερηφάνοις ἀντιτάττεται , τοῖς δὲ ταπεινοῖς χάριν δίδωσι , τοὺς ἀλαζόνας ἔξω τῆς καμίνου κατέφλεγε , τοὺς ὁσίους καὶ ταπεινοὺς ἐν μέσῳ τοῦ πυρὸς διεφύλαξεν .
διὸ καὶ συνεχόρευσε τοῖς ἁγίοις τὸ πῦρ ·
μετὰ γὰρ πάντων καὶ αὐτὸ ὑμνεῖν προσετάχθη τὸν δημιουργόν ·
Εὐλογεῖτε , πῦρ καὶ καῦμα , τὸν κύριον ·
ἵνα παιδεύωνται οἱ Βαβυλώνιοι μάγοι , παρ οἷς τιμᾶται τὸ πῦρ , ὅτι τοῦτο οὐκ ἔστι τῶν προσκυνουμένων , ἀλλὰ τῶν προσκυνούντων .
ἀλλ ὅμως ἐπὶ τὸ τελευταῖον ἐλθόντες καταπαύσωμεν τὸν λόγον .
Εὐλογεῖτε , φησίν , Ἀνανία , Ἀζαρία , Μισαήλ , τὸν κύριον .
τίς ἦν χρεία τοσούτων ταγμάτων ἠριθμημένων τῷ τελευταίῳ αὐτοὺς ὀνόματι προστεθῆναι ;
αὐτοὶ γὰρ οὐκ ἦσαν ἐν τοῖς υἱοῖς Ἰσραὴλ εὐλογήσαντες ;
αὐτοὶ οὐκ ἦσαν τοῖς δούλοις τοῦ κυρίου συνηριθμημένοι , ὅτε ἔλεγον ·
Εὐλογεῖτε , δοῦλοι κυρίου , τὸν κύριον ;
ἢ ὅτε ὅσιοι καὶ ταπεινοὶ τῇ καρδίᾳ , οὐ ἐν τοῖς ὁσίοις ἠριθμημένοι 0 1 ;
τί οὖν βούλεται τὸ ἐκ προσ θήκης εὐλογεῖτε , Ἀνανία , Ἀζαρία , Μισαήλ , τὸν κύριον ;
ἀλλ ἐπειδὴ ὑπερφυὲς ἦν θαῦμα , ἐπειδὴ παρὰ φύσιν ἀνθρωπίνην  Ἐν σώματι γὰρ τὴν κάμινον εἰσελθόντες κατεπάτησαν 0 .
, ἵνα μή τις τῶν πεπλανημένων διὰ τὸ ξένον τοῦ θαύματος θεοὺς αὐτοὺς προσειπεῖν τολμήσειε , καὶ προσκυνεῖν οὕτω μᾶλλον δικαίως , ἢ τὸ πῦρ , τοὺς τοῦ πυρὸς περιγεγονότας , ἵνα μηδὲν τοιοῦτο πάθωσιν οἱ βλέποντες , διὰ τοῦτο μηνύουσι τὴν ἑαυτῶν δουλείαν , καὶ ὁμολογοῦσι τὴν προσκύνησιν , λέγοντες 0 ·
Εὐλογεῖτε , Ἀνανία , Ἀζαρία , Μισαήλ , τὸν κύριον .
λέγεται δέ , ὅτι τὸν Δανιὴλ ὁ θεὸς διὰ τοῦτο οὐ συνεχώρησεν εἰς τὸ μαρτύριον τοῦτο παραληφθῆναι .
ἐπειδὴ γὰρ τὸ ὄναρ τοῦ βασιλέως ἡρμήνευσε , καὶ ὡς θεὸς ὑπ αὐτοῦ τοῦ βασιλέως προσεκυνήθη καὶ ἐκλήθη Βαλτασὰρ τῷ ὀνόματι τοῦ θεοῦ τοῦ παρὰ Πέρσαις , ἵνα μὴ νομισθῇ διὰ τὸ ἐνεγκάμενον αὐτῷ ὄνομα τοῦ Βαλτασὰρ πεπαῦσθαι τοῦ πυρὸς τὴν ἐνέργειαν , οἰκονομεῖ θεὸς μὴ προαχθῆναι τὸν Δανιὴλ εἰς μέσον , ἵνα ἀκέραιον ᾖ τῆς εὐσεβείας τὸ θαῦμα .
καὶ ταῦτα μὲν εἰς τοσοῦτον 0 .
εἴη δ ἡμᾶς , εὐχαῖς καὶ πρεσβείαις τῶν μαρτυρησάντων , τὸν αὐτὸν ζῆλον ἀναλαβόντας , τῶν αὐτῶν ἐπαίνων ἀξιωθῆναι , καὶ τῆς αὐτῆς βασιλείας τυχεῖν , χάριτι καὶ φιλανθρωπίᾳ τοῦ κυρίου ἡμῶν Ἰησοῦ Χριστοῦ , ᾧ ἡ δόξα καὶ τὸ κράτος εἰς τοὺς αἰῶνας τῶν αἰώνων 0 .
πηγὴ φωτὸς ὁ τοῦ θεοῦ λόγος 0 ·
φωτὸς γὰρ γέμων , καὶ φωτὸς ἐκλάμπων , φωτίζει καὶ περιαστράπτει τὰς τῶν πιστῶν διανοίας .
Αὐτὸς γὰρ ἐξ ἑαυτοῦ καὶ ἐν ἑαυτῷ λάμπει , καὶ τοὺς ἀπολαύοντας αὐτοῦ καταυγάζει ·
καὶ οὐ μόνον φωτίζει τῶν πιστῶν τὴν διάνοιαν , ἀλλὰ καὶ ὄνομα φωτὸς χαρίζεται .
ἡ γὰρ θεία γραφὴ τοὺς τῇ ἀγνοίᾳ συντρόφους ὄντας καὶ τῇ ἀπιστίᾳ συζῶντας , δικαίως ὀνομάζει σκότος , μὴ δεχομένους τὴν λαμπάδα τῆς ἀληθείας , ἵνα ὦσιν υἱοὶ φωτός .
Οὐκ ἐσμὲν υἱοὶ νυκτός , οὐ δὲ σκότους , ἀλλ υἱοὶ φωτὸς καὶ ἡμέρας .
καὶ ὡς ἀληθῶς υἱοὶ φωτός ἐσμεν οἱ Ἐγὼ γάρ εἰμι , φησὶν ὁ Χριστός , τὸ φῶς τοῦ κόσμου ·
ὁ ἀκολουθῶν ἐμοί , οὐ μὴ περιπατήσει ἐν τῇ σκοτίᾳ , ἀλλ ἕξει τὸ φῶς τῆς ζωῆς .
ἐκεῖνος γὰρ λόγος ἐστὶ φωτός , ὃς ἐὰν πιστευθῇ παρ ἡμῶν , υἱὸς φωτὸς παρασκευάζει γενέσθαι .
ἕως τὸ φῶς ἔχετε , πιστεύετε εἰς τὸ φῶς , ἵνα υἱοὶ φωτὸς γένησθε .
ὡς γὰρ ἐπὶ τῶν σωμάτων τὸ αἰσθητὸν τοῦτο φῶς , οὕτως ἐπὶ τῶν ψυχῶν ὁ νοερὸς τοῦ θεοῦ λόγος 0 1 ·
καὶ ὅπερ ἐστὶν ἐν τῇ νυκτὶ τὸ σκότος , τοῦτο ἐν ταῖς πεπλανημέναις ψυχαῖς ἡ ἄγνοια 0 .
Οὕτως οὖν καὶ τὴν συναγωγὴν ὁ θεὸς τὴν ἀγνοίᾳ βεβαπτισμένην , καὶ μὴ βουλομένην ἀνανεῦσαι πρὸς τὴν γνῶσιν τῆς πνευματικῆς διδασκαλίας , νύκτα καλεῖ , διὰ τὴν συζῶσαν αὐτῇ ἄγνοιαν .
ὅτε γὰρ τοῖς Ἰουδαίοις ὁ θεὸς ἔλεγε διὰ τοῦ προφήτου ·
νυκτὶ ὡμοίωσα τὴν μητέρα ὑμῶν , καὶ ἑρμηνεύων ὁποίαν λέγει νύκτα ὁμοίαν σκότους , ἐπήγαγεν ·
ὡμοιώθη ὁ λαός μου λαῷ μὴ ἔχοντι γνῶσιν .
διὰ τοῦτο Οὐκ ἔγνωσαν , οὐ δὲ συνῆκαν ·
ἐν νυκτὶ διαπορεύονται .
ἀλλ ἐκεῖνοι μὲν οὕτως ·
οἱ δὲ τῆς τοῦ Χριστοῦ διδασκαλίας δεξάμενοι τὸ φῶς , οἱ τοιοῦτοι φῶς ἀποτελοῦνται .
ἔστι γὰρ ὁ θεὸς ἡμῶν φῶς ·
καὶ ὁ Λόγος αὐτοῦ ὁ ἐξ αὐτοῦ πρὸ αἰώνων ἀπαθῶς γεννηθείς , φῶς λέγεται ·
καὶ τὸ ἅγιον καὶ ὁμοούσιον καὶ ζωαρχικὸν πνεῦμα , φῶς 0 .
φῶς , καὶ φῶς , καὶ φῶς 0 1 ·
ἀλλ ἓν φῶς 0 ·
καὶ ἡ ψυχὴ ἡ δεξαμένη τὸν λόγον , φῶς ὀνομάζεται .
ἀλλ ὁ μὲν θεὸς φύσει τρισυπόστατον φῶς , ἡμεῖς δὲ κατὰ μετουσίαν ἐκείνου 0 1 2 ·
καὶ πάλιν αὐτὸς ὁ κύριος ἡμῶν Ἰησοῦς Χριστὸς φῶς , Ἦν τὸ φῶς τὸ ἀληθινόν , ὃ φωτίζει πάντα ἄνθρωπον ἐρχόμενον εἰς τὸν κόσμον .
ἀλλὰ φῶς ὑπάρχων ἐκ φωτὸς ἀρρήτου , καὶ τὸν νόμον διαπέμπεται φωτὸς γέμοντα , Λύχνος τοῖς ποσί μου ὁ νόμος σου , καὶ φῶς ταῖς τρίβοις μου 0 .
δεξαμένη τοίνυν ἡ ψυχὴ τῆς ἀληθείας τὸν φωτεινὸν λόγον , καὶ αὐτὴ φῶς ἀποτελεῖται , καὶ ἀκούει Ἦτε γάρ ποτε σκότος , νυνὶ δὲ φῶς ἐν κυρίῳ 0 1 .
ὅταν δὲ δέξηται ἡ διάνοια τὸ φῶς τὸ εὐαγγελικόν , καὶ κατὰ τὴν πίστιν φῶς ὀνομάζεται ·
ὡσαύτως δὲ καὶ κατὰ τὰ ἔργα 0 .
λαμψάτω γάρ φησι τὸ φῶς ὑμῶν ἔμπροσθεν τῶν ἀνθρώπων , ὅπως ἴδωσιν ὑμῶν τὰ καλὰ ἔργα , καὶ δοξάσωσι τὸν πατέρα ὑμῶν τὸν ἐν οὐρανοῖς .
ἀνάγκη γὰρ τὸν δεξάμενον φῶς πίστεως ἐλθεῖν καὶ εἰς ἔργα φωτός 0 .
Οὐ μόνον δὲ εἶναι δεῖ τοῦ πιστοῦ τὴν ψυχὴν φῶς , ἀλλὰ καὶ κατὰ τὰ ἔργα λάμπειν ἔμπροσθεν τῶν ἀνθρώπων ·
λαμψάτω φῶς ὑμῶν ἔμπροσθεν τῶν ἀνθρώπων , ὅπως ἴδωσιν ὑμῶν τὰ καλὰ ἔργα , καὶ δοξάσωσι τὸν πατέρα ὑμῶν τὸν ἐν τοῖς οὐρανοῖς .
τὸ μὲν γὰρ ὑπὸ τοῦ θεοῦ φῶς ἁπλοῦν ἐστιν , ἀκτῖνας δὲ διαφόρους ἔχει οὐ τῇ φύσει , ἀλλὰ ταῖς ἐνεργείαις ·
καὶ πέμπεται μὲν ἡ λάμπουσα τοῦ θεοῦ διδασκαλία ἐπὶ πᾶσαν πιστὴν ψυχήν , Καὶ ἔστω ἡ λαμπρότης κυρίου τοῦ θεοῦ ἡμῶν ἐφ ἡμᾶς , ἵνα παρ αὐτῷ κατευθύνηται τὰ ἔργα ἡμῶν .